jkorsvik/nowiki_second_scrape_merged huggingface dataset:
Billy Davis

Roquel Billy Davis (født 11. juli 1932, død 2. september 2004) var en USA-amerikansk musikkprodusent, låtskriver og sanger med Detroit som tilholdssted. Han har skrevet ei rekke hitlåter innen soul-sjangeren, samt flere kjente reklamesnutter (jingles), blant annet for Coca-Cola. 
Tidlig i karrieren jobba Davis med The Four Aims (som seinere blei til The Four Tops). Mot slutten av 1950-tallet skreiv han (sammen med Berry Gordy) flere hitlåter for Jackie Wilson. Mest kjent er «Lonely Teardrops», som også Gwen Gordy (Berrys søster og Billys kjæreste) var med å lage. Davis og Gwen starta seinere platemerket Anna, som i begynnelsen var distributør for Berry selskap Tamla (det seinere Motown).
På midten av 1960-tallet var Davis en av sjefene i Chess Records. Han skreiv og produserte da for blant annet Etta James, The Dells, Billy Stewart, Jackie Ross og Fontella Bass. Deres «Rescue Me» fra 1965 var Davis' største hit.
Davis blei så ansatt  i reklamebyrået McCann-Erickson, der han etter hvert blei musikkansvarlig. Han hadde The Coca-Cola Company som hovedkunde, og han har produsert flere berømte jingles for dem, blant annet «I'd Like to Teach the World to Sing» fra 1971 (seinere på plate med The New Seekers), «It's the Real Thing», «Things Go Better With Coke» og «Country Sunshine».


== Referanser ==


== Kilder ==
Mick Patrick: «Spectropop Remembers Billy Davis» på nettstedet Spectropop.com; besøkt 9. januar 2016.


== Eksterne lenker ==
(en) Billy Davis på Discogs 
(en) Billy Davis på Discogs 
(en) Billy Davis på MusicBrainz 
(en) Billy Davis på MusicBrainz 
(en) Billy Davis på Songkick 
(en) Billy Davis på AllMusic 
(en) Billy Davis på Internet Movie Database
Andvare

Andvare (norrønt Andvari) var navnet på en dverg i norrøn mytologi. Han omtales i den norrøne fornaldarsagaen Volsungesagaen. Andvare voktet en stor gullskatt som blant annet inneholdt en stor ring, Andvarenaut eller Andvareringen. Ringen hadde den egenskapen at eieren ble rik.


== Sagaen om Andvare (fra Volsungesaga) ==
Andvare levde i fossen Andvarefoss, og hadde evnen til å skape seg om til en fisk. I fossen var dvergen omskapt til ei gjedde, og skaffet seg mat der. Da æsene Odin, Høne og jotnen Loke kom forbi fossen fikk Loke se en oter. Loke tok livet av oteren. Etterpå fikk de husvære hos Reidmar. Reidmar kjente igjen oteren som sin egen sønn Oter (Otr). I fullt sinne lot han de to andre sønnene sine, Regin og Fåvne, binde Odin og Høne. Han krevde at Loke skulle hente så mye gull at han kunne dekke oterskinnet med det. 
Loke dro da til Ran som ga ham et fiskegarn. Dette klarte han å fange Andvare med. Loke tok gull fra Andvare og passet på å ta med den magiske ringen Andvarenaut. Andvare lyste da en forbannelse over ringen. Forbannelsen gjorde at ringen ble til ulykke for eieren – de skulle få en brå og voldelig død. Da Loke kom tilbake med gullet dekket æsene oterskinnet med det, men ringen prøvde de å holde unna. Reidmar så at det var et hår på oterskinnet som ikke var dekket, og dermed måtte æsene legge ringen Andvarenaut oppå det. Etter at Reidmar hadde fått ringen ble han drept av sønnen sin, Fåvne.
Dvergen Andvare er samme figuren som Alberich i det germanske diktet Nibelungenlied. Nibelungenlied regnes som et nasjonalepos i Tyskland og dannet grunnlaget for Richard Wagners operasyklus Nibelungenringen. Alberich er en av hovedpersonene i dette enorme operaverket. 
Hobbiten Gollum i J.R.R. Tolkiens Ringenes herre har også klare likhetstrekk med  Andvare og Alberich.
Harrys Gym

Harrys Gym var et norsk band som spilte halvelektronisk popmusikk.
Britiske NME plasserte Harrys Gyms by:Larm-konsert i 2007 blant festivalens fem beste, og fikk medhold fra Drowned in sound. Bandet debuterte i oktober 2008 med albumet Harrys Gym. Bandet ble signerte til norskavdelingen til verdens største plateselskap, Universal Music i 2009. Sommeren 2009 spilte de på en rekke av de største festivalene i Norge, deriblant Øyafestivalen. I september 2010 ga de ut plata What Was Ours Can't Be Yours. Bandet ble oppløst i 2013.Fra 2002 til 2005 utgjorde besetningen i Harrys Gym sammen med Ole Øvstedal bandet Dharma. Dette bandet debuterte med plata «Dreamland, Baby», høsten 2004.


== Diskografi ==


=== Egne plater ===
Harrys Gym  Hype City Recordings, 2008
What Was Ours Can't Be Yours Universal, 2010


=== Med Heroes & Zeros ===
Live Slottsfjell 2009 (2009)


== Medlemmer ==
Anne Lise Frøkedal – Vokalist
Bjarne Stensli
Erlend Ringseth
Ole Myrvold


== Referanser ==


== Eksterne lenker ==
(en) Harrys Gym på Discogs 
(en) Harrys Gym på MusicBrainz 
(en) Harrys Gym på Songkick 
Harrys Gym på Myspace
Mission (Britisk Columbia)

Mission er en kommune i Britisk Columbia, Canada. I 2006 hadde den 34.505 innbyggere. Den grenser til elven Fraser og kommunen Abbotsford i sør, til Pitt Meadows i vest of Kent i øst. Jernbanen til Canadian Pacific Railway går gjennom kommunen, og stedet er endestasjon for lokaltoget West Coast Express.


== Referanser ==


== Eksterne lenker ==
(en) Offisielt nettsted 
(en) Mission, British Columbia – kategori av bilder, video eller lyd på Commons
Floods

«Floods» er en sang av heavy metal-bandet Pantera, fra albumet deres The Great Southern Trendkill, som ble gitt ut i 1996. Det er den lengste sangen på albumet, om en flom som ødelegger menneskeheten.
Guitar World magasinet stemte Dimebag Darrells gitarsolo i «Floods» som den 15. beste noensinne. Soloen var originalt et riff skrevet av gitaristen Dimebag på slutten av 1990-tallet. Dette blir avslørt på den første Dimevision DVD-en, som inneholder en video fra 1988, av den da 22 år gamle Darrell som spiller noe som senere ville bli slutten på soloen i «Floods».


== Referanser ==
Adam Dalgliesh

Adam Dalgliesh er en oppdiktet skikkelse skapt av den britiske krimforfatteren P.D. James (Phyllis Dorothy James). Dalgliesh er en etterforsker ved Scotland Yard og opptrådte første gang James' krimroman Cover Her Face (1962) og har siden være hovedkarakter i en rekke bøker. De fleste av bøkene har blitt overført til TV. 
De fleste av TV-seriene ble sendt som påskekrim i Norge på 1980- og 1990-tallet. Den britiske skuespilleren Roy Marsden spilte rollen som Adam Dalgliesh fra 1983 til 1998. 


== Om karakteren ==
Adam Dalgliesh er etterforsker ved Scotland Yard. Han skriver dikt på fritiden og har vært enkemann i flere år etter at hans kone og ufødte barn døde i barsel.


== Bøker ==
Cover Her Face (1962) (Tilrettelagt for TV i 1985)
A Mind to Murder (1963) (Tilrettelagt for TV i 1995)
Unnatural Causes (1967) (Tilrettelagt for TV i 1993)
Shroud for a Nightingale (1971) (Tilrettelagt for TV i 1984)
The Black Tower (1975) (Tilrettelagt for TV i 1985)
Death of an Expert Witness (1977) (Tilrettelagt for TV i 1983)
A Taste for Death (1986) (Tilrettelagt for TV i 1988)
Devices and Desires (1989) (Tilrettelagt for TV i 1991)
Original Sin (1994) (Tilrettelagt for TV i 1997)
A Certain Justice (1997) (Tilrettelagt for TV i 1998)
Death in Holy Orders (2001) (Tilrettelagt for TV i 2003)
The Murder Room (2003) (Tilrettelagt for TV i 2004)
The Lighthouse (2005)
The Private Patient (2008)


== TV-produksjoner ==

Mord i laboratoriet (1983)
Mord i hvitt (1984)
Det viktige vitnet (1985)
Det svarte tårnet (1985)
Dragning mot død (1988)
Intriger og begjær (1991)
Mystiske omstendigheter (1993)
Anlegg for mord (1995)
Arvesynd (1997)
I rettferdighetens navn (1998)
Hellig død (2003)
Mordrommet (2004)


== DVD og Video ==
Alle produksjonene med Roy Marsden ble utgitt på DVD-boks i 2009 under den norske fellesbetegnelsen Et oppdrag for Adam Dalgliesh. En utgivelse fordelt på tre mindre bokser ble utgitt omtrent på samme tid (2010-11). Også disse kun med Roy Marsden.


== Se også ==
Tidenes 100 beste kriminalromaner


== Referanser ==
Snusmumrikken

Snusmumrikken er en av figurene i Tove Janssons ni bøker om Mummitrollet, utgitt fra 1945 til 1970. Han finnes riktignok ikke i den første av bøkene, men introduseres i den andre boka, Kometen kommer, hvor mummiuniverset blir fullt utviklet.Han er Mummitrollets beste venn og ideal. Han går ikke i dvale slik mummiene gjør, men vandrer sørover hver høst og returnerer til Mummidalen om våren. Han er en eventyrer som er beundret av de små og sjenerte. Han er sønn av Mymlen og Jukseren og er også halvbroren til bl.a. Lille My.Snusmumrikken bruker noen gamle, grønne klær og en bredbremmet hatt som han har hatt siden fødselen. Han bor i et telt, røyker pipe og spiller på et munnspill; han er «en fri sjel» med behov for alenetid. Han er en «bohem, men samtidig ikke så lite av en moralist». Han er en filosofisk landstryker, som foretrekker frittvoksende løvverk fremfor ingjerdede velstelte plener. Snusmumrikken har så få eiendeler som mulig og blir lykkeligere av å beholde et minne om en ting enn å ha tingen selv, i motsetning til hans venn Sniff som helst ønsker å eie så mange dyrbare ting som mulig.
Jansson baserte Snusmumrikkens karakter på sin venn og daværende forlovede, journalisten og politikeren Atos Wirtanen (1906–79). Snusmumrikken kan også oppfattes som forfatterens alter ego.


== Referanser ==
Kringsjå (Oslo)

Kringsjå er et boligstrøk i Bydel Nordre Aker nord i Oslo. Det består primært av blokker og rekkehus. 


== Avgresning ==
Strøket ligger like sør for Sognsvann (de sydligste delene av strøket strekker seg også noe lenger østover), og hele strøket har kontinuerlig Nordmarka i nord og vest. I sør er grensen Carl Kjelsens vei og grøntområdet sør for Nordberg skole, i øst f.o.m gaten Kringsjågrenda.
I sør ligger dermed Sogn (vestlig del) og Nordberg (østlig del), mens Korsvoll ligger i øst.


== Bebyggelse og infrastruktur ==
Kringsjå har sitt navn etter Kringsjå gård, som lå på tomta der blokka med adresse Folke Bernadottes vei 27B, 27C og 27D befinner seg i dag. Som navnet antyder var det herfra god utsikt mot byen og Oslofjorden. Gårdsbygningene ble revet på 1970-tallet.Kringsjå stasjon og Sognsvann stasjon på Sognsvannsbanen åpnet i 1934. Området hadde lenge lite bebyggelse utover noen bondegårder og en del hytter, men på 1960-tallet skjøt utbyggingen fart. Første del av Kringsjå studentby åpnet i 1967-70, og studentbyen (inkludert Fjellbirkeland som åpnet i 1991) består nå av ca. 2000 boliger.  
Norges idrettshøgskole ligger på Kringsjå, og Riksarkivet holder også til her. Ungdomsskolen Nordberg skole (1997), barneskolen Kringsjå skole (1995) og Kringsjåhallen danner en kompleks i sørvest. Ellers finner man to dagligvarebutikker, en barnehage og et legesenter her.


== Galleri ==

		


== Eksterne lenker ==
Historisk turtips på Kringsjå
VM i friidrett 2005 – Spydkast kvinner

Øvelsen Spydkast kvinner ved VM i friidrett 2005 ble avholdt på Helsingfors Olympiastadion i Helsingfors, Finland den 12. august (kvalifikasjon) og den 14. august (finalen). Osleidys Menéndez satte verdensrekord og Christina Obergföll europarekord i finalen.
Norge var ikke representert i øvelsen. 


== Medaljevinnere ==


== Resultater ==


=== Kvalifisering ===


==== Gruppe A ====


==== Gruppe B ====


=== Finale ===


== Eksterne lenker ==
Offisielle resultater, kvalifisering
Offisielle resultater, finale
VM i friidrett 2003 – Spydkast menn

Øvelsen Spydkast menn ved VM i friidrett 2003 ble avholdt i Paris, Frankrike den 29. august (kvalifikasjon) og den 31. august (finalen). Det deltok 21 utøvere i konkurransen.
Norge var representert av Andreas Thorkildsen som kom på 11.-plass i finalen.


== Resultater ==


=== Kvalifisering ===
Avholdt 29. august 2003


==== Gruppe A ====


==== Gruppe B ====


=== Finale ===


== Eksterne lenker ==
Resultater
Arne Hurlen

Arne Hurlen (født 17. juli 1970 i Rælingen) er en norsk musiker. Han stiftet gruppen Postgirobygget i 1990-årene sammen med gitaristen Nils Petter Time (f. 1972), bassisten Gunnar Westgaard (f. 1972), trommeslageren Erik Widding (f. 1971) og keyboardisten Øyvind Kolset (f. 1971). Gruppen ble startet i studentmiljøet på NTNU i Trondheim.
Hurlen debuterte som forfatter i 2007 med ungdomsboka Ingen dør i Hammerdalen.
I 2021 var han med i sesong 11 av TV 2s programserie Hver gang vi møtes.


== Diskografi ==


=== Bibliografi ===
1996: Postgirobygget
2007: Ingen dør i Hammerdalen
2011: Postgirobygget sangbok


=== Postgirobygget ===
Album/demoer1995: Vennligst lukk døren (demo)
1995: Rivd (demo)
1996: Melis
1997: Essensuell
1999: Supertanker
2001: 4-4-2
2003: Best av alt
2005: Gull
2007: Tidløs
2009: Øyeblikk
2013: Sommer i NorgeSingler/EP-erSløv uten dop (1996)
Bohemen leve (1996)
Idyll (1996)
En solskinnsdag (1997)
Lei av å bli lurt (1997)
Hva gjør vi nå da (1998)
Hvordan går det med deg (1999)
Bulldozer (1999)
Mens du tror du har det gøy (2001)
Hva er bedre da (2001)
En lang tur (2001)
Ferie (2003)
Hva var det jeg sa (2003)
Sommer på jorda (2003)
Hvem som helst kan flyte på sjarmen (2005)
Tidløs (2007)
Luftmadrass (2009)
Idyll (2011), med Peders
Sommer i Norge (2013)
Amerika (2013)
Minste motstands vei (2016)


=== Deltar på ===
Norske Gram: Sommerfest med Mot i Brøstet (1996)
Arcade: God sommer (1996)
Geir Bøhren & Bent Åserud: Fomlesen i kattepine (1999)
Anders Håkensen, Danne Gansmoe, Leif Bråten & Tore J. Skauen: Fra dalen mot toppen (2002)
EMI: P4 Sommerstemninger (2008)
EMI: Lego hits (2008)
EVA Records: Absolute Music 60 (2009)
Now Music: Now That's What I Call Music! Hits 2009 (2008)
SwingLett: Spinning Wheel (2010)
EMI: P4 Sommerhits 2010 (2010)
Hovedøen Social Club: En solskinnsdag (2014)
Hovedøen Social Club: Salsa til folket! (2015)


== Referanser ==


== Eksterne lenker ==
(en) Arne Hurlen – kategori av bilder, video eller lyd på Commons 
(en) Arne Hurlen på Internet Movie Database 
(en) Arne Hurlen på Discogs 
(en) Arne Hurlen på MusicBrainz
Nizar Sassi

Nizar Sassi (født 1979) er en fransk tidligere fange ved Guantánamobukten fangeleir.Sassi var fange på Guantanamo fra 2002. Han ble transportert til Frankrike 27. juli 2004. Han fikk en rettskraftig dom i Frankrike, som seinere ble opphevet. Han ble løslatt i februar 2009.


== Bibliografi ==
Fange 325 (2006)


== Referanser ==
Myerslopiidae

Myerslopiidae er en familie av sikadene (Auchenorrhyncha).  Man kjenner bare tre slekter av disse små, ikke flygedyktige sikadene, som lever mellom løvstrø i New Zealand og Chile.


== Utseende ==
Små til middelsstore insekter (opptil 7,5 mm lange), brune eller gråaktige, knudrete. De har reduserte flygevinger og kan ikke fly. Hodet er stort og bredt, pannen (frons) kan være trekantet framskytende. Fasettøynene er forholdsvis små og runde. Forvingene er hornaktige og holdes taklagt over bakkroppen. Beina er nokså korte og slanke. De ligner mest på dvergsikader i underfamilien Ulopinae, men er trolig ikke i nær slekt med disse. 


== Levevis ==
Myerslopiidae lever på bakken, i strølaget.


== Utbredelse ==
Familien er sørlig, og er bare kjent fra New Zealand (slektene Myerslopia og Pemmation) og Chile (slekten Mapuchea).


== Systematisk inndeling ==

Orden Nebbmunner (Hemiptera)
underorden Plantesugere (Homoptera) (parafyletisk)
gruppe Sikader (Auchenorrhyncha)
Overfamilien Membracoidea
Familien Myerslopiidae
Slekten Mapuchea Szwedo, 2004 – tre arter, Chile
Mapuchea burckhardti Szwedo, 2004
Mapuchea chilensis (Nielson, 1996)
Mapuchea hamiltoni Szwedo, 2004
Slekten Myerslopia Evans, 1947 – seks arter, New Zealand
Myerslopia magna Evans, 1947
Myerslopia rakiuraensis Szwedo, 2004
Myerslopia tawhai Szwedo, 2004
Myerslopia tearohai Szwedo, 2004
Myerslopia triregia Knight, 1973
Myerslopia whakatipuensis Szwedo, 2004
Slekten Pemmation Hamilton, 1999 – ti arter, New Zealand
Pemmation aspera (Knight, 1973)
Pemmation bifurca (Knight, 1973)
Pemmation insularis (Knight, 1973)
Pemmation montis (Knight, 1973)
Pemmation parva (Evans, 1947)
Pemmation similis (Knight, 1973)
Pemmation terrestris (Knight, 1973)
Pemmation townsendi (Knight, 1973)
Pemmation variabilis (Knight, 1973)
Pemmation verrucosa (Knight, 1973)


== Kilder ==
Szwedo, J. (2004): A new genus and six new species of ground-dwelling leafhoppers from Chile and New Zealand (Hemiptera: Cicadomorpha: Myerslopiidae). Zootaxa, 424: 1-20.
Med foto og lenke til newzealandske arter


== Eksterne lenker ==
(en) Myerslopiidae i Global Biodiversity Information Facility 
(en) Myerslopiidae hos Fauna Europaea 
(en) Myerslopiidae hos Fossilworks 
(en) Myerslopiidae hos NCBI 
(en) Kategori:Myerslopiidae – bilder, video eller lyd på Wikimedia Commons 
Myerslopiidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Christian Nicolay

Christian Nicolay (født 4. mars 1976 i Bassenheim) er en tysk spydkaster. I 2006 ble han tysk mester i spydkast i Ulm.
Nicolays bestenotering på 84,54 er fra 2003. Dette året ble han nummer 6 i VM i friidrett i Paris med et kast på 81,77 meter.


== Meritter ==
Deltakelse i OL 2004
Deltakelse i VM 2005
Deltakelse i EM 2006
Junioreeuropamester i 1995 med et kast på 76,88
Tysk mester i 2005 og 2006


== Referanser ==


== Eksterne lenker ==
(en) Christian Nicolay – Olympedia 
(en) Christian Nicolay – Sports-Reference (OL-resultater – arkivert) 
(en) Christian Nicolay – World Athletics 
(en) Christian Nicolay – Track and Field Statistics
Ravigottesaus

Ravigottesaus eller bare ravigotte (fransk: ravigoté) er en fransk, gulfarget og lett syrlig saus.
I eldre oppskrifter består en ravigottesaus av hakket løk, eddik, gressløk, estragon og persille, og er basert på en velouté. Moderne oppskrifter inneholder også ofte Dijonsennep.
Sausen har en syrlig og skarp smak, og passer best til fisk og kylling. 
Navnet ravigotte brukes også om krydderblandingen eller produksjonsprosessen for sausen. Ravigottesmør lages på tilsvarende måte som sausen, bare at ingrediensene heller røres inn i bløtt smør før det settes kaldt igjen for å få tilbake formen.


== Referanser ==
Ingvald Eidsheim

Ingvald Olsen Eidsheim (født 27. november 1909 i Hosanger, død 23. februar 2000 i Kristiansand) var en norsk sjømann og motstandsmann under Andre verdenskrig. Han var med i Shetlandsgjengen som skipssjef på KNM «Hitra», og deltok på 45 turer til Norge.
Etter noen år i det sivile fortsatte Eidsheim å tjenestegjøre i Sjøforsvaret fra 1948, blant annet som sjef på kongeskipet «Norge». Fra 1950 tjenestegjorde Eidsheim ved Forsvarsstaben, etterhvert som avdelingssjef for HV-staben. I sin pensjonisttid arbeidet Eidsheim for restaureringen av sitt gamle fartøy, KNM «Hitra».


== Utmerkelser ==
Etter krigen ble han for sin innsats hedret med Krigskorset med sverd. Han mottok også Krigsmedaljen, Deltagermedaljen, Haakon VIIs 70-årsmedalje og Forsvarsmedaljen med stjerne. Av britene ble han hedret med Distinguished Service Order og Distinguished Service Cross. Han mottok også 1939–1945 Star og Atlantic Star og ble mentioned in dispatches. Fra USA mottok han Frihetsmedaljen.


== Referanser ==


== Eksterne lenker ==
Nettside om Eidsheim, fra avisen Nordhordland, 13. mars 2005
Nettside om Eidsheim og «Shetlandsgjengen»
Norskekysten

Norskekysten er kystlinjen Norge har mot Skagerrak, Nordsjøen, Norskehavet og Barentshavet. Bare kysten på fastlandet er regnet med, ikke Svalbard.
Den norske grensen mot havet er om lag 2 650 kilometer lang. Siden kysten har mange fjorder, øyer og viker har en regnet ut at norskekysten er over 25 000 kilometer lang. Mye av rikdommen i Norge er knyttet til den lange kystlinjen, for eksempel: oljevirksomhet, sjøtransport, fiske og fiskeoppdrett.
Det norske landskapet er dannet av isbreer som har erodert bort grunnfjellet og dannet utallige daler, fjorder og så også den karakteristiske skjærgården som ligger beskyttende mot havet langs det meste av fastlandets kystlinje. Det er bare enkelte kortere og lengre strekninger hvor fastlandet ligger ut mot åpent hav: Lindesnes, Lista, Jæren, Stad, Hustadvika, Folda (Trøndelag) og langs Varangerhalvøya.


== Fakta om norskekysten ==
Norskekysten er pga. utallige ut- og innbuktninger, større og mindre øyer, holmer og skjær blant de lengste i verden, noen fakta om den norske kystlinjen:

279 kommuner har kyst i Norge
Kystlinje for fastland (med fjorder og bukter): 28 953 km
Kystlinje for øyer: 71 963 km
Totalt: 100 915 km
Vi har 239 057 øyer totalt i Norge og 81 192 skjær.


== Se også ==
Skipsleia langs norskekysten
Strandflaten
		
		
		


== Referanser ==
Chilliwack

Chilliwack er en by i Britisk Columbia i Canada. Området er primært brukt for landbruk, men har 69.217 innbyggere. Kommunen er omringet av fjell og rekreasjonsområder. Chilliwack grenser mot Kent i nord og Abbotsford i vest. I sør grenser kommunen til USA.


== Eksterne lenker ==
(en) Offisielt nettsted 
(en) Chilliwack, British Columbia – kategori av bilder, video eller lyd på Commons
Slagskudd

Slagskudd (originalt: Slap Shot) er en amerikansk film fra 1977 med Paul Newman og Michael Ontkean. Filmens manus er skrevet av Nancy Dowd, og er basert på erfaringene til Dowds bror, som spilte hockey i USA på 1970-tallet, da slåssing var det største salgspoenget på kampene.
Slap Shot ble nesten forbudt i USA og Storbritannia på grunn av stygg språkbruk. Den fikk aldersgrense 18 år i Norge.
Den har fått to mindre kjente oppfølgere i 2002 og 2008 som ble lansert rett på video.


== Handlingsreferat ==
I en fiktiv liten by kalt Charlestown er en lokal fabrikk i ferd med å permittere 10 000 arbeidere, noe som også truer eksistensen til byens hockey-lag, Charlestown Chiefs, som også sliter med en tapende sesong og et stadig mer uvennlig publikum. Etter å ha fått vite at laget skal legges ned, slipper treneren Reggie Dunlop løs Hanson-brødrene, på lagets motstandere. Brødrenes voldelige og tøffe spillestil begeistrer umiddelbart tilhengerne deres. 
Lagets nye stil fører til utilsiktede konsekvenser som ikke bare påvirker Reggie Dunlop, men også lagets stjerne-spiller, Ned Braden, og resten av laget. Braden nekter å delta i de voldelige krumspringene. Flere spill utvikler seg til rene slagsmål. Ett spill fører politiet dit for å arrestere Hanson-brødrene. Men laget deres kommer seg likevel til mesterskapet.


== Skuespillere ==
Paul Newman som Reggie Dunlop
Strother Martin som Joe McGrath
Michael Ontkean som Ned Braden
Jennifer Warren som Francine Dunlop.
Lindsay Crouse som Lily Braden
Jerry Houser som Killer Carlson
Andrew Duncan som Jim Carr
Jeff Carlson som Jeff Hanson
Steve Carlson som Steve Hanson
David Hanson som Jack Hanson
Yvon Barrette som Denis Lemieux
Allan Nicholls som Johnny Upton
Brad Sullivan som Morris Wanchuk
Stephen Mendillo som Jim Ahern
Yvan Ponton som Jean-Guy Drouin
Matthew Cowles som Charlie
Kathryn Walker som Anita McCambridge
Melinda Dillon som Suzanne Hanrahan
M. Emmet Walsh som Dickie Dunn
Swoosie Kurtz som Shirley Upton
Paul D'Amato som Tim "Dr. Hook" McCracken
Ronald L. Docken som Lebrun
Guido Tenesi som Billy Charlebois
Jean Rosario Tetreault som Bergeron
Christopher Murney som Tommy Hanrahan
Blake Ball som Gilmore Tuttle
Ned Dowd som Ogie Ogilthorpe
Nancy N. Dowd som Andrea.
Barbara L. Shorts som Bluebird
Larry Block som en ishockey-dommer.
Paul Dooley som en annonsør.


== Referanser ==


== Eksterne lenker ==
(en) Slagskudd på Internet Movie Database 
(no) Slagskudd hos Filmfront 
(sv) Slagskudd i Svensk Filmdatabas 
(da) Slagskudd i Danmark Nationale Filminstitut 
(fr) Slagskudd på Allociné 
(nl) Slagskudd på MovieMeter 
(en) Slagskudd på AllMovie 
(en) Slagskudd på Turner Classic Movies 
(en) Slagskudd på Rotten Tomatoes 
(en) Slagskudd på Metacritic